धरान रनको तयारी सुरु
सिटी म्याराथन रूपमा हुँदै आएको नेवा: च्यारिटी रनको छैटौं संस्करणको तयारी सुरु भएको छ । फागुन ५ मा हुने नेवा: च्यारिटीबारेमा पत्रकार सम्मेलन गर्दै तयारी सुरु गरिएको आयोजक धरान रनले जनाएको हो ।
धरान — सिटी म्याराथन रूपमा हुँदै आएको नेवा: च्यारिटी रनको छैटौं संस्करणको तयारी सुरु भएको छ । फागुन ५ मा हुने नेवा: च्यारिटीबारेमा पत्रकार सम्मेलन गर्दै तयारी सुरु गरिएको आयोजक धरान रनले जनाएको हो । दौडमा देशभरबाट ३ हजारको सहभागिता रहने दाबी गरिएको छ ।आयोजक धरान रनका अध्यक्ष रमु राईले यसपालिको प्रतियोगीमा प्रत्येक उमेर समूहका विजेताका लागि पुरस्कार राशिमा वृद्धि गरिएको बताए । खुलातर्फका महिला/पुरुष विजेताले ४० हजार, दोस्रोले ३० हजार र तेस्रोले २० हजार प्राप्त गर्नेछन् । १२ वर्षमुनि तथा १३–१६ वर्ष उमेर समूहमा गल्र्स/ब्वाइजका विजेताले ७ हजार, दोस्रोले ५ हजार र तेस्रोले ३ हजार रुपैयाँ पाउने छन् । ४० वर्षमाथि भेट्रान दौड पनि हुनेछ । 